鴻鵠

鴻鵠，中國古代傳說中的禽類之一，屬於鳳凰的一種，其原型疑為現實中的天鵝。《毛诗草木鸟兽虫鱼疏卷》：「鸿鹄，羽毛光泽纯白，似鹤而大，长颈肉美如雁，又有小鸿大小，如鳬色亦白，今人直谓鸿也。」《本草綱目·禽部》：「鹄，天鵝。時珍曰︰案師曠《禽經》云︰鵠鳴 ，故謂之鵠。吳僧贊寧云︰凡物大者，皆以天名。天者，大也。則天鵝名義，蓋亦同此。羅氏謂鵠即鶴，亦不然。」
 神話生物 
在中國古代典籍中，認為鴻鵠是一種白色的鳳凰。

《永樂大典》蔡衡云：「鳳之類有五，其色赤文章鳳也，青者鸞也，黃者鵷雛也，白者鴻鵠也，紫者鸑鷟也。」

《小學紺珠》卷十：「赤者鳳，青者鸞，黃者鵷雛，紫者鸑鷟，白者鵠。」

《博物志》曰：鴻鵠千歲者皆胎產。

 文學引用 
鴻鵠的字義，在後世文學中常被譬喻為大鳥，進而衍生出志向遠大之人的涵義。

《孟子·告子上》：「一人雖聽之，一心以為有鴻鵠將至，思援弓繳而射之。」

《說苑》：趙簡子游於河而樂之，歎曰：「安得賢士而與處焉！」舟人古乘跪而對曰：「夫珠玉無足，去此數千里而所以能來者，人好之也；今士有足而不來者，此是吾君不好之乎！」趙簡子曰：「吾門左右客千人，朝食不足，暮收市征，暮食不足，朝收市征，吾尚可謂不好士乎？」舟人古乘對曰：「鴻鵠高飛遠翔，其所恃者六翮也，背上之毛，腹下之毳，無尺寸之數，去之滿把，飛不能為之益卑；益之滿把，飛不能為之益高。不知門下左右客千人者，有六翮之用乎？將盡毛毳也。」

《史記．卷四八．陳涉世家》：「陳涉少時，嘗與人傭耕，輟耕之壟上，悵恨久之，曰：『苟富貴，無相忘。』庸者笑而應曰：『若為庸耕，何富貴也？』陳涉太息曰：『嗟乎，燕雀安知鴻鵠之志哉！』」

丘遲《與陳伯之書》：「將軍勇冠三軍，才為世出，棄燕雀之小志，慕鴻鵠以高翔。」

參考文獻

Category:神话传说中的鸟
Category:灵兽
Category:中国传说生物